kardosdrur/scandi-wiki huggingface dataset:
Folkerepublikken Kinas præsidenter

Folkerepublikken Kinas statsoverhoveder havde indtil 1982 titlen zhuxi, der betyder "formand", hvilket blev ændret ved en grundlovsændring i 1982, der vedtog betegnelsen "præsident". Præsidenten bliver formelt valgt af Den Nationale Folkekongres, som i praksis stemmer på den ene kandidat, som partiledelsen har anbefalet.

Liste af regenter 
 Mao Zedong (1. oktober 1949–27. april 1959)
 Liu Shaoqi (27. april 1959–31. oktober 1968)1
 Dong Biwu (31. oktober 1968–17. januar 1975)
 * med Song Qingling til 24. februar 1972
 Zhu De (17. januar 1975–6. juli 1976)²
 Ej besat (6. juli 1976–5. marts 1978)3
 Ye Jianying (5. marts 1978–18. juni 1983)
 Li Xiannian (18. juni 1983–8. april 1988)
 Yang Shangkun (8. april 1988–27. marts 1993)
 Jiang Zemin (27. marts 1993–15. marts 2003)
 Hu Jintao (15. marts 2003–14. marts 2013)
 Xi Jinping (14. marts 2013–i dag

Noter 
Ingen efterfølger blev valgt til Liu Shaoqi, så viceformand Dong Biwu fungerede som statsleder, sammen med viceforkvinde Song Qingling 1969–1972, og sidenhen alene 1972–1975.
Stillingen som partiformand blev officielt afskaffet i 1975 og formanden for den nationale folkekongres' permanente komité var statsleder.
Stillingen var ikke besat fra juli 1976 til marts 1978. De tyve viceformænd i den nationale kongres' permanente komité fungerede kollektivt som statsledere.

 
Lister over præsidenter
Tvede Kirke

Tvede Kirke ligger i Randers Kommune, (tidligere Nørhald Herred, Randers Amt).

Eksterne kilder og henvisninger 

 Tvede Kirke  hos nordenskirker.dk
 Tvede Kirke hos KortTilKirken.dk

Kirker i Randers Kommune
Kirker i Århus Stift
Kirker i Randers Amt
Øster Tørslev Kirke

Øster Tørslev Kirke ligger i Randers Kommune, (tidligere Gjerlev Herred, Randers Amt). Kirken er beliggende knap 18 kilometer nordøst for Randers.

Eksterne kilder og henvisninger 
 Øster Tørslev Kirke hos KortTilKirken.dk

Kirker i Randers Kommune
Kirker i Århus Stift
Kirker i Randers Amt
Louise Karoline af Hessen-Kassel

Louise Karoline, prinsesse af Hessen-Kassel, (28. september 1789 – 13. marts 1867) Datter af Karl af Hessen-Kassel og Louise af Danmark. Gift med Vilhelm af Slesvig-Holsten-Sønderborg-Glücksborg 28. januar 1810.

Børn 
 Prinsesse Marie (Louise Marie Frederikke), født 23. oktober 1810, død 11. maj 1869. 
 Prinsesse Frederikke (Frederikke Karoline Juliane), Hertuginde af Anhalt-Bernburg, født 9. oktober 1811, død 10 juli 1902. 
 Hertug Carl af Glücksborg, født 30. september 1813, død 24. oktober 1878.
 Hertug Frederik af Glücksborg, født 23. oktober 1814, død 27. november 1885. 
 Prins Vilhelm, født 10. april 1816, død 5. september 1893. 
 Kong Christian 9. af Danmark, født 8. april 1818, død 29. januar 1906. 
 Prinsesse Louise, Abbedisse i Itzehoe, født 18 november 1820, død 30. november 1894. 
 Prins Julius, født 14. oktober 1824, død 1. juni 1903. 
 Prins Hans, født 5. december 1825, død 27. maj 1911. 
 Prins Nikolaus, født 22. december 1828, død 18. august 1849.

Referencer

Kilder

Eksterne links 

Huset Hessen-Kassel
Kongelige fra Danmark
Hertuginder af Glücksborg
Systoliske blodtryk

Det systoliske blodtryk er det tryk blodet udøver på hjertets indre karvæg, når hjertet trækker sig sammen og pumper blod ud i kroppen.

Blod
Mime

Mime har flere betydninger:
 Mime (teater) er når man forklarer ting med fagter og ansigtsudtryk, uden at snakke. - se også: Pantomime.
 Multipurpose Internet Mail Extensions (MIME) er en internetstandard som er tæt beslægtet med SMTP-protokollen. Den muliggør brug af andet end "plain text" i emails, såsom billeder og lyd.
 S/MIME "Secure MIME", er en internetstandard der sørger for øget sikkerhed ved brug af elektronisk postering (email). Den er implementeret i diverse online email klienter, bl.a. Mozilla Thunderbird. Den er baseret på public key kryptering.

Internet
Wilhelm Frick

Wilhelm Frick (12. marts 1877 – 16. oktober 1946) var en tysk, nazistisk politiker fra 1925-1945.

Biografi 
Frick blev født i Tyskland som søn af en skolelærer. 
I 1901 blev han jurist og  arbejdede mange år i München for politiet, hvor han blev direktør for kriminalpolitiet. 
Frick  meldte sig allerede i 1925 ind det nationalsocialistiske arbejderparti, DNSAP. Her var han medlem til 1945.

Da Adolf Hitler blev Tysklands rigskansler i 1933, blev Wilhelm Frick indenrigsminister; en post, han bevarede til 1943. Han var i 1935 med til at skrive Nürnberglovene, der fratog jøderne alle borgerrettigheder. Han var Reichsprotektor for Böhmen og Mähren.

Under Nürnbergprocessen blev Frick dømt til døden efter tre anklagepunkter:

 Deltagelse i sammensværgelse om at begå forbrydelser mod freden.
 Krigsforbrydelser.
 Forbrydelser mod menneskeheden.

Hans sidste ord før hængningen den 16. oktober 1946 var "Længe leve Tyskland".

Eksterne henvisninger 

Nazister fra Tyskland
Personer henrettet ved hængning
Nazister dømt for krigsforbrydelser
Personer dømt for krigsforbrydelser ved Nürnbergprocessen
Forbrydere i Holocaust
Nazi-Tysklands ministre
Hitlers Kabinet
Indenrigsministre fra Preussen
Ølkælderkuppet
Modtagere af Blodordenen
Bellahøj Kirke

Bellahøj kirke ligger ud til Frederikssundsvej og ved Bellahøj skole.

Eksterne kilder og henvisninger 

 Bellahøj Kirke hos KortTilKirken.dk

Kirker i Københavns Kommune
Kirker i Københavns Stift
Kirker i Københavns Amt
Brønshøj-Husum
Gammelkatolikker

Gammelkatolikker er katolikker, som afviser pavens ufejlbarhed og som organiserede sig som egen kirke i 1872 og opfatter sig selv som en reformbevægelse. De brød ud som konsekvens af 1. Vatikankoncil i 1869-70, hvor det blev fastslået, at paven er hele kirkens universelle biskop, i hvis hånd al kirkelig magt er samlet, og at paven er den øverste dommer i alle kirkelige spørgsmål (dogmet om universaljurisdiktion). Han er ufejlbar når han udtaler sig ex cathedra, det vil sige, når han som alle kristnes lærer og hyrde fastslår læren om tro og sæder inden for kirken.
Dette ufejlbarhedsdogme mødte en vis modstand på kirkemødet, men det endte med, at næsten alle accepterede. Kun et lille mindretal, nemlig "gammelkatolikkerne", nægtede at anerkende dogmet og dannede siden deres egen kirke. Ifølge gammelkatolikkerne modsiger disse dogmer både Bibelens ord og den gamle kirkes tro.
Gammelkatolikkerne afviser Rom-kirkens dogme om Jomfru Marias særlige status som "immun" overfor arvesynden, altså dogmet om den ubesmittede undfangelse (fastslået af pave Pius 9. i 1854). Dogmet underbygger Marias særlige status i den katolske kirke.

Tillægsordet "gammel" i betegnelsen gammelkatolsk skal betyde "oprindelig" at forstå som et forsøg på at genoplive den oprindelige kristendom, hvor menigheden har medbestemmelse og kvinder er ligeberettigede på alle niveauer, hvor menighedens medlemmer har ansvaret for hinanden. I nogle gammelkatolske menigheder kan præster, mandlige og kvindelige, vælge frit om de vil leve i cølibat eller stifte familie eller indgå i et partnerskab.

Eksterne henvisninger 
 
 Gammelkatolsk menighed på Nordstrand/Sydslesvig (dansk)

Kristendom
Ansgar Kirke (Københavns Kommune)

Ansgarkirken (officielt) eller Ansgar Kirke ligger på Mågevej midt i Københavns nordvestkvarter.

Eksterne kilder og henvisninger 

 Ansgarkirken hos KortTilKirken.dk

Kirker i Københavns Kommune
Kirker i Københavns Stift
Kirker i Københavns Amt
Bispebjerg
Tårnby Kirke (Tårnby Kommune)

Tårnby Kirke er fra 1150 og er oprindeligt opført i kampesten og kridtsten. Den består af et romansk skib og kor, muligvis oprindeligt med apsis, samt et jævngammelt romansk v-tårn, som i dag er nedbrudt. Undersøgelser har vist, at v-tårnet oprindeligt åbnede sig mod kirken ved tre arkadeåbninger båret af to søjler. Herover har der været herskabspulpitur. Tårnet menes oprindeligt at være et tvillingetårn. I unggotisk tid omkring 1200-tallet fik skibet krydshvælv. I 1300-tallet tilføjedes et overhvælvet våbenhus. Omkring 1500 blev v-tårnet rejst i tegl. Det blev delvist opført af genbrugsmateriale. Omkring 1600 blev det romanske kor nedrevet og erstattet af et tre-fags overhvælvet langhuskor.

Tårnby kirke var fra 1529-1934 ejet af Københavns Universitet, hvorefter den overgik til selveje.

Eksterne kilder og henvisninger 

 Tårnby Kirke hos denstoredanske.dk
 Tårnby Kirke hos KortTilKirken.dk
 Tårnby Kirke hos danmarkskirker.natmus.dk (Danmarks Kirker, Nationalmuseet)

Kirker i Tårnby Kommune
Kirke (Tårnby Kommune)
Kirker i Københavns Stift
Kirker i Københavns Amt
Egelund Slot

Egelund Slot er et slot ved Fredensborg. Det blev opført 1915-17 efter tegning af arkitekt Carl Harild, og haven blev anlagt af landskabsgartner Edvard Glæsel, senere J.P. Andersen og Egelunds faste gartner Hansen. Bygherre var Frederik 8.'s gemalinde, enkedronning Louise. Ved dronningens død i 1926 arvede prins Gustav slottet, og ved hans død i 1944 gik det i arv til arveprins Knud og arveprinsesse Caroline Mathilde.

Den 1. februar 1955 overtog Dansk Arbejdsgiverforening Egelund af arveprinsen som konferencecenter. Slottet ligger ved Esrum Sø.

Stedet hørte oprindeligt til overførsteren over skovene under Kronborg, Frederiksborg og Hørsholm amter.

Referencer 

 Tidsskriftet ARBEJDSGIVEREN fra 1955

Eksterne henvisninger 
 

Slotte i Danmark
Fredensborg
Residensslotte i Danmark
Rotes Rathaus

Rotes Rathaus er det mest brugte, men uofficielle navn, på Berlins rådhus, som officielt hedder Berliner Rathaus. Det ligger i Rathausstraße, og er sæde for byens regerende borgmester. Navnet Rotes Rathaus henviser til bygningens facade, der består af røde klinker.

Bygningen er opført mellem 1861 og 1869 af Hermann Friedrich Waesemann. Det arkitektoniske forbillede er rådhuset i Toruń i Polen, der på det tidspunkt var en del af det tyske Preussen. Det 74 meter høje tårn er inspireret af katedralen i Laon i Frankrig. Rådhuset erstattede flere bygninger fra middelalderen, og samlede administrationen i én bygning. Under 2. verdenskrig blev omkring 50% af bygningen ødelagt. I årene 1950–1958 blev den genopført og ombygget. Fra 1948 til 1991 fungerede Rotes Rathaus som rådhus for Østberlin, mens Rathaus Schöneberg i samme periode virkede som rådhus for Vestberlin.

Carl Friedrich Leopold von Gerlach var den første borgmester i Berlin efter indførelsen af den ny byordning (Städteordnung) i 1808. Han blev indsat i embedet den 6. juli 1809.

Den 2. december 1990 fandt det første samlede frie berlinske valg sted i 44 år. CDU blev største parti med 40,3% af stemmerne, og den 24. januar 1991 valgte Berlins parlament Eberhard Diepgen (CDU) som borgmester i det genforenede Berlin, og Rotes Rathaus blev igen hele byens rådhus. Nuværende borgmester er Franziska Giffey (SPD). Hun har været i embedet siden den 21. december 2021.

Bygningen er 99,2 meter lang, 87,9 meter dyb og tårnet er 74 meter højt. Bygning er i dag fredet.

Eksterne henvisninger 

 Bygningshistorie på berlin.de
 Virtuel rundvisning  på berlin.de

Rådhuse i Tyskland
Bygninger, konstruktioner og anlæg i Berlin
Blistrup Kirke

Blistrup kirke ligger i Blistrup, en by mellem Græsted og Rågeleje, i Nordsjælland.

Historie 
Blistrup Kirke er en romansk kampestensbygning med enkelte kridtstenskvadre, indviet i 1140 til Jomfru Maria.

De to kirkeklokker kommer fra henholdsvis: Esrum Kloster, 1491, støbt af Oluf Kegge og en klokke omstøbt på Frederiksværk i 1840 af V. Gamél.

Eksterne kilder og henvisninger 
 Blistrup Kirke hos denstoredanske.dk
 Blistrup Kirke hos KortTilKirken.dk
 Blistrup Kirke hos danmarkskirker.natmus.dk (Danmarks Kirker, Nationalmuseet)

Kirker i Gribskov Kommune
Kirker i Helsingør Stift
Kirker i Frederiksborg Amt
Frederiksværk Kirke

Skønt Frederiksværk Kirke er bygget i 1911 er dens klokke fra 1758, et levn fra dengang Frederiksværk var industricentrum i Nordsjælland.

Eksterne kilder og henvisninger 

 Frederiksværk Kirke  hos KortTilKirken.dk
 Frederiksværk Kirke  hos danmarkskirker.natmus.dk (Danmarks Kirker, Nationalmuseet)

Kirker i Halsnæs Kommune
Kirker i Helsingør Stift
Kirker i Frederiksborg Amt
Kirke
De syv søstre (olieselskaber)

De syv søstre er en term, der blev brugt i 1950'erne om de syv olieselskaber, der var blevet etableret efter opdelingen af det amerikanske selskab Standard Oil i 1911, og udtrykket blev navngivet af den italienske entreprenør Enrico Mattei.

Opdelingen af Standard Oil var et resultat af den første amerikanske antimonopol-lovgivning, Sherman Antitrust Act, fra 1890.

Med deres monopollignende kontrol over olieproduktion, -raffinering og
-distribution havde de syv søstre mulighed for store indtjeninger i forbindelse med den kraftigt stigende efterspørgsel på olie og olieprodukter. De syv søstres organisation og kartellignende samarbejde gjorde dem i stand til at få gennemtrumfet en lang række fordelagtige aftaler med tredjeverdenslande. Det var først da de arabiske lande begyndte at få kontrol over oliepriser og -produktion at de syv søstres indflydelse faldt.

De syv søstre var:
 Standard Oil of New Jersey (Esso). Dette blev senere til Exxon og nu ExxonMobil.
 Royal Dutch Shell
 Anglo-Persian Oil Company (APOC). Dette blev senere til British Petroleum, så til BP-Amoco efter en fusion med Amoco (Amoco var det tidligere Standard Oil, Indiana). Selskabet hedder nu BP
 Standard Oil of New York (Socony). Dette blev til Mobil, der fusionerede med Exxon i ExxonMobil.
 Texaco. Texaco fusionerede senere med Chevron og blev til ChevronTexaco fra 2001 til 2005, hvor navnet igen blev til Chevron.
 Standard Oil of California (Socal). Dette blev til Chevron.
 Gulf Oil. Det meste af Gulf Oil blev en del af Chevron, men mindre dele af selskabet blev en del af BP og Cumberland Farms.

I primo 2017 var kun ExxonMobil, Chevron, Shell og BP stadig i funktion.

Referencer

Kilder 

 Anthony Sampson. The Seven Sisters: The Great Oil Companies and the World They Shaped. New York: Viking Press, 1975. 
 Daniel Yergin. The Prize: The Epic Quest for Oil, Money, and Power. New York: Simon & Schuster, 1991
 Nico Perrone. Obiettivo Mattei: Petrolio, Stati Uniti e politica dell'ENI (Target Mattei: Oil, United States and ENI Policy). Rome: Gamberetti, 1995
 Nico Perrone. Enrico Mattei. Bologna: il Mulino, 2001

Olieudvinding
Olieselskaber fra USA
De syv søstre

De syv søstre kan henvise til flere artikler:

 De syv søstre (olieselskaber) – syv olieselskaber skabt i kølvandet på opsplitningen af Standard Oil
 De syv søstre (rollespil) – personer fra rollespilsverdenen Forgotten Realms
 Plejaderne – syv nymfer fra den græske mytologi
 Plejaderne (stjernehob) − en stjernehob, også kaldet Syvstjernen 
 De syv søstre (vin) – druer fra Alsace
 De syv søstre (Moskva) – 7 skyskrabere i Moskva
 De syv søstre (Norge) – 7 bjergtoppe på øen Alsten i Nordland i Norge.
Kregme Kirke

Kregme Kirke er oprindeligt opført af forholdsvis små marksten omkring år 1150. Det var en ganske lille kirke, hvis mure endnu tydeligt ses. Bygningen bestod af et lavt skib og et endnu lavere kor.

Klokkerne må have været anbragt i en klokkestabel af træ. Først langt senere, i 1500-tallet, bygges det nuværende tårn, som af terræn-hensyn, lægges på nordsiden af koret, og dermed giver kirken sit eget, uregelmæssige præg.

Kregme kirke har, ligesom mange andre danske kirker, fået tårnet placeret andre steder end den traditionelle: I den vestre ende af bygningen. Placeringen har i dette tilfælde givet anledning til flere sagn.

Eksterne kilder og henvisninger 

 Kregme Kirke hos KortTilKirken.dk
 Kregme Kirke hos danmarkskirker.natmus.dk (Danmarks Kirker, Nationalmuseet)

Kirker i Halsnæs Kommune
Kirker i Helsingør Stift
Kirker i Frederiksborg Amt
Frederiksværk
Sorgenfri Kirke

Sorgenfri Kirke ligger i bydelen Sorgenfri på toppen af bakken i Hummeltoften, Virum, med udsigt ned over Lyngby Åmose og Lyngby sø. Kirken der blev indviet 1966 er bygget af gule mursten. Det femkantede kirkerum har gule murstensvægge. Døbefont og loftudsmykningen er ligeledes femkantet. Bygherren er Sorgenfri Menighedsråd. Kirken er tegnet af arkitekt Tyge Hvass, ingeniørarbejdet er udført af Jørgen Nielsen A/S.

Arkitektens vision var, at kirken skulle ligge som en stor, hvid bispehue, en mithra, på toppen af bakken med udsigt ned over Lyngby Åmose og Lyngby Sø. Men de indsamlede midler til byggeriet rakte ikke til at gøre denne del færdig. I dag har Sorgenfri menighed af både tekniske og økonomiske årsager skrinlagt planerne om at gøre Tyge Hvass vision færdig.

Arne Haugen Sørensens alterbillede fra 2005, med Jesus placeret i øverste højre hjørne giver plads til de 12 disciples reaktion på det, der skete den skæbnesvangre aften. Kirken er udsmykket med 7 mosaikvinduer som er lavet af kunstneren Jens Urup (1920-2010). Vinduerne er en kalender over højtiderne i gennem et kirkeår:
 1 Advent: Varme og lyse farver fra 4 flammer. En for hver søndag i adventstiden.
 2: Jul: Den store bethlehemsstjerne midt på den blåsorte nattehimmel.
 3: Faste: De 4 store figure ned midt igennem vinduet minder os om de 4 gange 10 hverdage mellem faste og påske.
 5: Pinse: I vinduet ses 12 flammer. En for hver af de 12 diciple.
 6: Trinitatis: Festen i højsommeren for alt har været i vækst.
 7: Allerhelgen: Motivet er en kirkegård men uden dødens sorte farve. Her grønt græs, gule blomster og lives 3 floder fra skabelsen.

Frobeniusorgelet er fra 1989 og har 40 stemmer heraf 4 transmissioner. Orglet har 3 manualer (hovedværk, svelleværk, rygpositiv) og pedal. Dispositionen er:

 

Omfang: C-g3, C-f1 / Normalkopler / Tremulanter for RP og BV / Svelle for SV / Mekanisk traktur / elektrisk registratur / sløjfevindlader

Orglets disposition er først og fremmest inspireret af tysk barok.

Kirken har et aktivt kirkeliv og mange koncerter. En del af aktiviteterne foregår i sognegården. Den nye tilbygning fra 2001 kobler sig på den eksisterende sognegård, som ligger i forlængelse af kirken ved Kirkepladsen.

Den nye sognegård er tegnet af arkitekterne Juul og Frost og blev indviet i 2001.

Galleri

Se også 
 Sorgenfri Kirkegård

Eksterne kilder og henvisninger 
 Kirkens hjemmeside
 www.danmarks-kirker
 kirkearkitektur.dk

 KortTilKirken.dk

Kirker i Lyngby-Taarbæk Kommune
Kirker i Helsingør Stift
Kirker i Københavns Amt
Kirke
Domus Vista

Domus Vista er et højhus, der ligger på Nordens Plads ved Roskildevej på Frederiksberg ca. 4 km vest for Københavns centrum.

Med sine 102 meter er huset Danmarks 3. højeste beboelsesejendom. Danmarks højeste beboelsesejendom Lighthouse på Aarhus Ø indvies 2022, og den næsthøjeste er Pasteurs Tårn i Carlsberg Byen i København. Nordens højeste beboelsesejendom er Karlatornet i Göteborg med 245 meter, der forventes indviet i 2024.

Bygningen er tegnet af arkitekt Ole Hagen og stod færdig i 1969 på et område, der var kendt som "de Kochske grunde", hvor der tidligere lå store gartnerier. Den er opført af bygherre Harald Simonsen, som også stod bag Hostrups Have.

Domus Vista har 30 etager og 470 lejligheder. Butikscenteret i stueplanet havde et supermarked (startet af kaffegrosserer Hjort Sørensen) og butikker, samt lægepraksis og andre kontorlejemål. De nederste etager i selve højhuset var oprindeligt hotel med restaurant, selskabslokaler og værelser. Hotellet lukkede i begyndelsen af 1970'erne. I dag er der stadig supermarked (Meny), butikker, sundhedscenter og et medborgercenter med biblioteksfilial. Senest er SILVAN rykket ind i butikscenteret - og dermed er centeret for første gang i 20 år fuldt ud udlejet.

Bygningen ejes i dag af det svenske ejendomsselskab Heimstaden.

Borgmester Arne Stæhr Johansen fik sin parlamentariske immunitet ophævet, da han blev mistænkt for bedrageri og dokumentfalsk i forbindelse med Domus Vista-byggeriet.

Kilder 

Beboelsesbygninger i København
Bygninger, konstruktioner og anlæg på Frederiksberg
Skyskrabere i Danmark
Etableret i 1969
Borgen (forlag)

Borgens Forlag er et dansk bogforlag tidligere beliggende i en villa i Valby og grundlagt i 1948 af Jarl Borgen.

Borgens Forlag har opkøbt forlagene Vindrose (1989), Hekla (1993), Sommer & Sørensen (1998) samt børne- og skolebogsforlaget Maaholms Forlag i 2002.

Borgens bogklub blev overtaget per 1. januar 2009 af Gyldendal - og per 1. september 2013 blev Borgens Forlag selv overtaget af Gyldendal.

Forlagsgruppen udgiver et bredt sortiment af bøger inden for dansk og udenlandsk skønlitteratur, kunst- og fagbøger, håndbøger, undervisningsbøger samt børne- og ungdomsbøger.

Kilder/referencer

Eksterne henvisninger 
 Borgens Forlag – officiel website for Borgen, Vindrose og Hekla

Forlag fra Danmark
Etableret i 1948
Tidligere virksomheder i København
Ophørt i 2013
Gyldendal
Søren Hald Møller

Søren Hald Møller (født 25. januar 1960 i København) er en dansk embedsmand, uddannet cand.phil. i samfundsfag fra Aalborg Universitet i 1984 og er i dag bosat i Nuuk. Han er gift med Tukummeq Qaavigaq. 2007 blev han Ridder af Dannebrogordenen.

Karriere 

 1985 – 1986 Undervisning ved gymnasium og HF-kursus i Frederikshavn og Aars.
 1986 – 1987 Fuldmægtig i Det Offentlige Aftalenævn.
 1987 – 1992 Fuldmægtig og kontorchef i Grønlands Hjemmestyre, Økonomidirektoratet.
 1992 – 1995 Direktør/souschef i Grønlands Hjemmestyre, Landsstyrets Sekretariat.
 1995 – 1996 Adm. direktør i KNI Holding A/S
 1997 – 1999 Direktør i Grønlands Hjemmestyre, Direktoratet for Miljø og Natur.
 1999 – 2002 Adm. direktør i Grønlands Hjemmestyre, Landsstyrets Sekretariat.
 2002 – 2005 Projektleder og kontorchef i Grønlands Hjemmestyre, Råstofdirektoratet
 2005 – 2011 Rigsombudsmand i Grønland
 2011 – 2013 Administrerende direktør i Kommuneqarfik Sermersooq
 2013 - 2015 Styrelseschef i Grønlands Selvstyre, Miljøstyrelsen for Råstofområdet
 2015 - 2019 Departementschef i Formandens Departement, Grønlands Selvstyre.

Kilder/eksterne henvisninger 
 Grønlands Selvstyres hjemmeside

 

Personer fra København
Danskere i 1900-tallet
Danskere i 2000-tallet
Embedsmænd i Grønland
Embedsmænd fra Danmark
Personer i Kraks Blå Bog
Riddere af Dannebrog
British Journal of Social Psychology

British Journal of Social Psychology er et engelsk-sproget videnskabeligt tidsskrift.
Det udgives fire gange årligt af British Psychological Society med videnskabelige artikler indenfor socialpsykologien.

Eksterne kilder 
 Hjemmeside ().

Tidsskrifter fra Storbritannien
Etableret i 1962
Maurice René Fréchet

Maurice René Fréchet (født 2. september 1878, død 4. juni 1973) var en fransk matematiker. Han introducerede i 1906 begrebet om metriske rum og var en af funktionalanalysens grundlæggere.

Matematikere fra Frankrig
Klaus Kjøller

Klaus Kjøller (født 13. juli 1944 på Frederiksberg) er forfatter og kommentator. Var 1978 - 2015 lektor i 'moderne dansk sprog og sprogbrug' ved danskstudiet på Københavns Universitet. Han er uddannet som cand. mag. i dansk og filosofi fra Københavns Universitet i 1972. Adjunkt fra 1974 - 78. 1992 – 2000 studieleder for linjestudiet i Dansk sprog ved Folkeuniversitetet i København. Koordinator for BA-uddannelsen i Sprog- og kommunikationsrådgivning til 2015. Institutleder for Institut for Nordisk Filologi (som i 2004 fusionerede med IAAS til Institut for Nordiske Studier og Sprogvidenskab) 1994-99. 2007 – 2009 studieleder ved Institut for Nordiske Studier og Sprogvidenskab. Han har specialiseret sig i politisk kommunikation.
Han har skrevet en mængde bøger, både skønlitterære og faglitterære, og bidraget til Berlingskes klumme Groft Sagt 2011-2018.

Udvalgt bibliografi 
 Manipulation. En håndbog, Borgen, 1991
 
 Spindoktor 2001
 Aschehougs store bog om at holde tale 2002
 Tekst for viderekomne – tekstproduktion og sproglig rådgivning 2004
 Sprogets Vej til Sindets Fred, Sohn, 2010
 Den politiske Komedie. At forstå politik uden at forstå sagen, Hovedland, 2011.

Artikler

Eksterne henvisninger og kilder 
 Hjemmeside
 Kronologisk oversigt over bøger fra Klaus Kjøllers hjemmeside

Henvisninger 

Faglitterære forfattere fra Danmark
Dansksprogede forfattere fra Danmark